open-index/open-wikipedia-markdown huggingface dataset:
জুয়েল থিফ

**জুয়েল থিফ** হচ্ছে ১৯৬৭ সালে মুক্তিপ্রাপ্ত একটি হিন্দি চলচ্চিত্র যেটি গোয়েন্দা এবং থ্রিলার-অপরাধ কাহিনী ধাঁচের ছিলো, চলচ্চিত্রটির পরিচালক ছিলেন বিজয় আনন্দ। চলচ্চিত্রটিতে মুখ্য ভূমিকায় ছিলেন দেব আনন্দ, বৈজয়ন্তীমালা এবং অশোক কুমার। এছাড়াও চলচ্চিত্রটিতে বন্ড গার্ল এর মত চারটি চরিত্রে তনুজা, হেলেন, ফারিয়াল এবং অঞ্জু মহেন্দ্রু অভিনয় করেন, সাথে অন্যান্য অভিনেতারা সহকারী ভূমিকায় ছিলেন। চলচ্চিত্রটি অভিনেতা দেব আনন্দ'র নিজের প্রযোজনা প্রতিষ্ঠান 'নবকেতন ফিল্মস' দ্বারা প্রযোজিত হয়েছিলো, এর আগে ১৯৬৫ সালে এই প্রতিষ্ঠানের আরেকটি চলচ্চিত্র *[[গাইড (চলচ্চিত্র)|গাইড]]* মুক্তি পায়।

*জুয়েল থিফ* বক্স অফিস হিট হয়েছিলো। জে এম বারোত চলচ্চিত্রটির জন্য 'ফিল্মফেয়ার বেস্ট সাউন্ড এওয়ার্ড' জেতেন। অভিনেত্রী তনুজা 'সেরা সহকারী অভিনেত্রী' ক্যাটাগরিতে ফিল্মফেয়ার এওয়ার্ডে মনোনয়ন পেয়েছিলেন।
## অভিনয়ে
*দেব আনন্দ - বিনয়/প্রিন্স অমর
*বৈজয়ন্তীমালা - শালিনী 'শালু' সিং
*তনুজা - অঞ্জলি নাথ 'অঞ্জু'
*হেলেন - হেলেন
*ফারিয়াল - জুলী
*অঞ্জু মহেন্দ্র - নীনা
*নাজির হুসেইন - পুলিশ কমিশনার
*সাপ্রু - শেঠ বিশ্মভর নাথ
*শচীন - শিশু সিং

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৬৭-এর চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:উর্দু ভাষার ভারতীয় চলচ্চিত্র
বিষয়শ্রেণী:শচীন দেববর্মণ সুরারোপিত চলচ্চিত্র
বিষয়শ্রেণী:ভারতীয় গুপ্তচর রোমাঞ্চকর চলচ্চিত্র
বিষয়শ্রেণী:ভারতীয় ডাকাতির চলচ্চিত্র
মেখলিগঞ্জ বিধানসভা কেন্দ্র

**মেখলিগঞ্জ (বিধানসভা কেন্দ্র)** ভারতের পশ্চিমবঙ্গ রাজ্যের কোচবিহার জেলার একটি বিধানসভা কেন্দ্র।  এই কেন্দ্রটি তপশীলি উপজাতির জন্য সংরক্ষিত।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১ নং মেখলিগঞ্জ বিধানসভা (এসসি) কেন্দ্রটি মেখলিগঞ্জ পৌরসভা এবং মেখলিগঞ্জ সিডি ব্লক, হলদিবাড়ি পৌরসভা এবং হলদিবাড়ি সিডি ব্লকের অন্তর্গত।

মেখলিগঞ্জ বিধানসভা (এসসি) কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।

## বিধানসভার বিধায়ক

## ২০২১ বিধানসভা নির্বাচন
২০২১ বিধানসভা নির্বাচনে, সর্বভারতীয় তৃণমূল কংগ্রেস-য়ের প্রার্থী পরেশ চন্দ্র অধিকারী ভারতীয় জনতা পার্টির প্রার্থী দধিরাম রায়কে ১৪,৬৮৫ ভোটে হারিয়েছেন।

## ২০১৬ নির্বাচন

অর্ঘ্য রায় প্রধান জয়ী হন।

## নির্বাচনী ফলাফল
### ২০১১
২০১১ সালের নির্বাচনে, এআইএফবি'র পরেশচন্দ্র অধিকারী তার নিকটতম প্রতিদ্বন্দ্বী কংগ্রেসের জয়ন্ত কুমার রায়কে পরাজিত করে।

 

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:কোচবিহার জেলার রাজনীতি
বেথুয়াডহরী রেলওয়ে স্টেশন

**বেথুয়াডহরী রেলওয়ে স্টেশন** হল পূর্ব রেল জোনের শিয়ালদহ-রাণাঘাট-কৃষ্ণনগর-লালগোলা রেলপথের একটি গ্রামীণ রেলওয়ে স্টেশন। ভারতের পশ্চিমবঙ্গ রাজ্যের নদিয়া জেলার অন্তর্গত স্টেশনটি বেথুয়াডহরী, নাকাশীপাড়া এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) ইএমইউ এবং এক্সপ্রেস ট্রেনগুলি রেলওয়ে স্টেশনের উপর দিয়ে যায়।

## ইতিহাস
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। রাণাঘাট - লালগোলার শাখা রেলপথ ১৯০৫ সালে শিয়ালদহ রাণাঘাট রেলপথের একটি সম্প্রসারিত অংশ হিসেবে প্রতিষ্ঠিত হয়েছিল। এই রেলওয়ে স্টেশনটি বেথুয়াডহরী শহরে অবস্থিত। বেথুয়াডহরী ও শিয়ালদহের মধ্যবর্তী রেল দূরত্ব ১২৬ কিলোমিটার (৯৬ মাইল)। ভারতীয় রেলওয়ে দ্বারা দ্বৈত ট্র্যাকের বিদ্যুতায়ন এবং উদ্বোধনের পর, এই স্টেশনটি তিনটি প্ল্যাটফর্মে পরিবর্তিত ও পুনর্নির্মিত করা হয়েছিল।
## ট্রেন
স্টেশনের মধ্য দিয়ে চলাচলকারী ট্রেনগুলির সংখ্যা ২২ টি। লালগোলা প্যাসেঞ্জার, হাজারদুয়ারী এক্সপ্রেস এবং ভাগীরথী এক্সপ্রেস ধনধান্য এক্সপ্রেস স্টেশনটিতে দাঁড়ায়।

## বৈদ্যুতিকীকরণ
রাণাঘাট-লালগোলা বিভাগকে ২০১০ সালে বিদ্যুতায়িত করা হয়েছে।

## তথ্যসূত্র

## বহিঃসংযোগ

বিষয়শ্রেণী:নদিয়া জেলার রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পূর্ব লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ঘাগড়া ইউনিয়ন

**ঘাগড়া ইউনিয়ন** নামে বাংলাদেশে মোট ৪টি ইউনিয়ন রয়েছে। যথা:
* ঘাগড়া ইউনিয়ন, কাউখালী; (রাঙ্গামাটি জেলা)
* ঘাগড়া ইউনিয়ন, পূর্বধলা; (নেত্রকোণা জেলা)
* ঘাগড়া ইউনিয়ন, ময়মনসিংহ সদর; (ময়মনসিংহ জেলা)
* ঘাগড়া ইউনিয়ন, মিঠামইন; (কিশোরগঞ্জ জেলা)
নবদ্বীপের গাজন

**নবদ্বীপ গাজন** বা **নবদ্বীপের গাজন** নদিয়ার নবদ্বীপে পালিত একটি বাঙালি হিন্দু লোকোৎসব। গাজন বাংলা জুড়ে হলেও *নবদ্বীপের গাজন* স্বতন্ত্রভাবে পালিত হয়। এই উৎসব শিব, নীল, মনসা ও ধর্মঠাকুরের পূজাকেন্দ্রিক উৎসব। বাংলা হিন্দু পঞ্জিকা অনুসারে চৈত্র মাসের শেষ সপ্তাহ জুড়ে সন্ন্যাসী বা ভক্তদের মাধ্যমে শিবের গাজন অনুষ্ঠিত হয়। চৈত্র সংক্রান্তিতে চড়ক পূজার সঙ্গে এই উৎসবের সমাপ্তি ঘটে।

## পর্ব
নবদ্বীপের গাজন বিভিন্ন পর্বে বিভক্ত। **ছয় গাজন, সাত গাজন ও আট গাজন** নামে নানা ভাবে পালিত হয়। এরমধ্যে **আটগাজন** সবথেকে উল্লেখযোগ্য দিন।

### সাতগাজন
সাত গাজন নবদ্বীপের গাজন উৎসবের একটি বিশেষ দিন। এই দিন সন্ন্যাসীরা অড়হর গাছ দিয়ে তৈরি মশাল তৈরি করেন। সন্ধ্যার পর সেই মশাল জ্বালিয়ে চৌডলে শিবকে সাজিয়ে হাউডা আদায় করতে করতে যোগনাথ তলায় যায়।

### আটগাজন

## বাজনা
বাংলার লোকসংস্কৃতির অন্যতম বিষয় বাজনা এবং বাংলায় মূলত বিভিন্ন পূজা পার্বণে ঢাক ব্যবহার করা হয়। অন্যান্য বাদ্য যন্ত্রের মতোন ঢাকেও নানা ধরনের আওয়াজ করা হয়। একে বোল বলে। কালীপূজা বা দুর্গা পূজার ভাসানের মতোন গাজনেরও বিশেষ বোল আছে। গাজনের সময় সেই বিশেষ বোলে ঢাক বাজানো হয়।

## আচার অনুষ্ঠান
### বুড়োশিব
### যোগনাথ শিব

## চৌডল
চৌডল হলো অনেকটা পালকির মতো। এটিকে বেয়াড়ারা বহন করে নিয়ে চলে। গাজনের নানা অনুষ্ঠানে শিবকে এক স্থান থেকে অপর স্থানে নিয়ে যাওয়ার জন্য ব্যবহার করা হয়। নানা ধরনের চৌডল হয়। যেমন, নবরত্ন চৌডল, বিয়ের চৌডল, হাউদা সংগ্রহের চৌডল ইত্যাদি।
* **বুড়োশিবের চৌডল:** বুড়োশিবের দুটি চৌডল আছে। একটি বৃত্তি আদায় বা হাউডা সংগ্রহের ও অপরটি বিয়ের চৌডল।
* **যোগনাথ শিব:** যোগনাথ শিবের চারটি চৌডল। সেগুলি হলো, হাউডা সংগ্রহের, নীল পূজার, বিয়ের ও একটি নবরত্ন চৌডল।

নবরত্ন চৌডলটি বাংলার মন্দির শিল্পরীতির উপর ভিত্তি করে নির্মাণ করা হয়েছে।

## আরও দেখুন

## তথ্যসূত্র

বিষয়শ্রেণী:লোকসংস্কৃতি
বাংলাদেশ সিভিল সার্ভিস প্রশাসন একাডেমি

**বাংলাদেশ সিভিল সার্ভিস প্রশাসন একাডেমি** বাংলাদেশ সরকারের জনপ্রশাসন মন্ত্রণালয়ের অধীনস্থ একটি সরকারি শিক্ষাপ্রতিষ্ঠান যেটি প্রশাসন ও বিচার বিভাগের কর্মকর্তাদের প্রশিক্ষণ প্রদান করে।

## ইতিহাস
জনপ্রশাসন মন্ত্রণালয়ের অধীন একটি সংযুক্ত দপ্তর হিসেবে বাংলাদেশ সিভিল সার্ভিস প্রশাসন একাডেমি ২১ অক্টোবর ১৯৮৭ তারিখে যাত্রা শুরু  করে। ১৯৭৭ সালে সিভিল অফিসার্স ট্রেনিং একাডেমি (COTA) হিসেবে রূপান্তরিত  হওয়ার পূর্ব পর্যন্ত এই একাডেমি গেজেটেড অফিসার্স ট্রেনিং একাডেমি  (GOTA) হিসেবে পরিচিত ছিল। সিভিল অফিসার্স ট্রেনিং একাডেমি এবং গেজেটেড অফিসার্স ট্রেনিং একাডেমি উভয়ই বাংলাদেশ সিভিল সার্ভিসের সকল ক্যাডার কর্মকর্তাদের প্রশিক্ষণ  কেন্দ্র হিসেবে পরিচালিত  হত। প্রতিষ্ঠার পর কিছু সময়, এই একাডেমি কেবল বাংলাদেশ সিভিল সার্ভিস প্রশাসন ক্যাডারের নবনিযুক্ত এবং মধ্য পর্যায়ের কর্মকর্তাদের প্রশিক্ষণ  প্রদানে নিয়োজিত ছিল। পরবর্তীতে একাডেমি, ১৯৯৭ সালে পৃথক ফরেন সার্ভিস একাডেমি প্রতিষ্ঠার পূর্ব পর্যন্ত বাংলাদেশ সিভিল সার্ভিস ফরেন এফেয়ার্স ক্যাডার কর্মকর্তাদের প্রশিক্ষণ  প্রদানের দায়িত্ব পালন করেছে। প্রাথমিকভাবে এই একাডেমি ৪ জন অনুষদ সদস্য নিয়ে কার্যক্রম আরম্ভ করে। বর্তমানে অনুষদ সদস্য এবং সহায়ক কর্মীদের সংখ্যা ১২০ জন। একাডেমি,  সর্বপ্রথম  ২১ অক্টোবর ১৯৮৭ হতে ৩০ জানুয়ারী ১৯৮৮ তারিখ পর্যন্ত তিন মাস মেয়াদি আইন ও প্রশাসন কোর্সের মাধ্যমে যাত্রা আরম্ভ করে। উক্ত কোর্সে বাংলাদেশ সিভিল সার্ভিস প্রশাসন ক্যাডারের ৫৭ জন কর্মকর্তা অংশগ্রহণ করেছিলেন।

সরকারের অতিরিক্ত সচিব জনাব এ.জেড. এম. শামসুল আলম বাংলাদেশ সিভিল সার্ভিস প্রশাসন একাডেমির প্রথম মহাপরিচালক হিসেবে দায়িত্ব পালন করেন। মহাপরিচালক পদটি ৩১ মার্চ ২০১৩ তারিখে রেক্টর হিসেবে পরিবর্তিত হয়েছে।

## সাংগঠনিক কাঠামো
1350px|সাংগঠনিক কাঠামোর চিত্র।

## কাজের পরিধি
## ভিশন ও মিশন
;ভিশন

দক্ষ, যোগ্য ও উদ্যোগী পেশাজীবী গণকর্মচারী গড়ে তোলার শ্রেষ্ঠ প্রশিক্ষণ কেন্দ্র হিসেবে বিবেচিত হওয়া।

;মিশন

কার্যকর প্রশিক্ষণ ও গবেষণার মাধ্যমে দক্ষ, যোগ্য এবং বিচক্ষণ গণকর্মচারী গড়ে তোলা।

## রেক্টর
২৮ জুন ২০২১ তারিখ বি.সি.এস. প্রশাসন একাডেমিতে গণপ্রজাতন্ত্রী বাংলাদেশ সরকারের সচিব মোমিনুর রশিদ আমিন রেক্টর হিসেবে যোগদান করেছেন।

## তথ্যসূত্র

বিষয়শ্রেণী:সরকারি সংস্থা
বিষয়শ্রেণী:সরকারি ভবন
বিষয়শ্রেণী:বাংলাদেশ ভিত্তিক শিক্ষাপ্রতিষ্ঠান
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৭৪-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:ঢাকার শিক্ষাপ্রতিষ্ঠান
আজ রবিবার

**আজ রবিবার** হুমায়ূন আহমেদের তৈরি জনপ্রিয় একটি ধারাবাহিক নাটক। ধারাবাহিকটি বিটিভিতে ১৯৯৯ সালে সম্প্রচারিত হয়েছিল। ধারাবাহিকটি পরিচালনা করেছেন মনির হোসেন জীবন। এতে অভিনয় করেছেন আবুল খায়ের, আবুল হায়াত, জাহিদ হাসান, মেহের আফরোজ শাওন, শিলা আহমেদ, ফারুক আহমেদ, আসাদুজ্জামান নূর ও সুবর্ণা মুস্তাফা। এটি ৯০-এর দশকের বাংলাদেশের অন্যতম জনপ্রিয় সিটকম ছিল। ২০১৬ সালের অক্টোবরে ভারতীয় টেলিভিশন চ্যানেল স্টার প্লাসে হিন্দিতে এটি পুনরায় প্রচারিত হয়েছিল।

## কুশিলব
নাটকের বিভিন্ন চরিত্রে যাঁরা অভিনয় করেছেন:
* আবুল খায়ের - *দাদাজান* চরিত্রে
* আবুল হায়াত - *জামিল* চরিত্রে
* আসাদুজ্জামান নূর - *ফরহাদ* চরিত্রে
* জাহিদ হাসান - *আনিস* চরিত্রে
* সুবর্ণা মোস্তফা - *মীরা* চরিত্রে
* আলী যাকের - *আসগর* চরিত্রে
* শাওন - *তিতলি* চরিত্রে
* শিলা আহমেদ - *কঙ্কা* চরিত্রে
* ফারুক আহমেদ - *মতি মিয়া* চরিত্রে
* নাসরিন নাহার - *ফুলি* চরিত্রে
* হোসনে আরা পুতুল
* ফজলুল কবীর তুহিন - *[[হিমু (চরিত্র)|হিমু]]* চরিত্রে
* সুজা খন্দকার

## গান
নাটকটিতে ব্যবহৃত গানগুলো হাসন রাজার সৃষ্টি।

* গান লেখা ও পরিচালনা: মকসুদ জামিল মিন্টু
* মূল কণ্ঠ: সেলিম চৌধুরী
* কণ্ঠ: ফজলুল কবির তুহিন

## তথ্যসূত্র

বিষয়শ্রেণী:বাংলা নাটক
বিষয়শ্রেণী:বাংলাদেশী টেলিভিশন ধারাবাহিক
বিষয়শ্রেণী:বাংলাদেশ টেলিভিশনের মৌলিক অনুষ্ঠান
বিষয়শ্রেণী:হুমায়ূন আহমেদের নাটক
বিষয়শ্রেণী:বাংলাদেশী টেলিভিশন অনুষ্ঠান
বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান
দোলোরেস দেল রিও

**দোলোরেস দেল রিও** (স্পেনীয়: Dolores del Río, ; জন্ম: **মারিয়া দে লোস দোলোরেস আসুনসোলো লোপেস নেগ্রেত**; ৩রা আগস্ট, ১৯০৫ - ১১ই এপ্রিল, ১৯৮৩) ছিলেন একজন মেক্সিকান অভিনেত্রী। তিনি হলিউডে প্রথম প্রধান নারী লাতিন আমেরিকান তারকা ছিলেন। ১৯২০ থেকে ১৯৩০-এর দশকে তিনি মার্কিন চলচ্চিত্রে অভিনয় করেন। তাকে ১৯৪০ ও ১৯৫০-এর দশকে মেক্সিকান চলচ্চিত্রের স্বর্ণযুগের অন্যতম গুরুত্বপূর্ণ নারী তারকা বলে অভিহিত করা হয়। দেল রিও তার সময়ে চলচ্চিত্রে অন্যতম সুন্দর মুখশ্রীর জন্য স্মরণীয় হয়ে রয়েছেন।

দীর্ঘ কর্মজীবনে তিনি নির্বাক চলচ্চিত্র, সবাক চলচ্চিত্র, টেলিভিশন, মঞ্চ ও বেতারে কাজ করেন। মেক্সিকোতে চলচ্চিত্র নির্মাতা এদুইন কারউই তাকে আবিষ্কার করেন। ১৯২৫ সালে তার চলচ্চিত্র কর্মজীবন শুরু হয়। তিনি *হোয়াট প্রাইস গ্লোরি?* (১৯২৬), *রিসারেকশন* (১৯২৭) ও *রামোনা* (১৯২৮) সহ কয়েকটি সফল নির্বাক চলচ্চিত্রে কাজ করেন। এই সময়ে তাকে লাতিন অভিনেতা রুদলফ ভালেন্তিনোর নারী সংস্করণ "লাতিন প্রেমিকা" বলে ডাকা হত।

সবাক চলচ্চিত্রের উদ্ভবের সাথে সাথে তিনি *বার্ড অব প্যারাডাইজ* (১৯৩২), *ফ্লাইং ডাউন টু রিও* (১৯৩৩), *মাদাম দু ব্যারি* (১৯৩৪) এবং *জার্নি ইনটু ফিয়ার* (১৯৪৩) চলচ্চিত্রে অভিনয় করেন। ১৯৪০-এর দশকের শুরুর দিকে হলিউডে তার কর্মজীবনে পতন শুরু হলে তিনি মেক্সিকোতে ফিরে যান এবং মেক্সিকান চলচ্চিত্র শিল্পে যোগ দেন। দেল রিও তার নিজের দেশে ফিরে গেলে তিনি মেক্সিকান চলচ্চিত্র শিল্পের অন্যতম গুরুত্বপূর্ণ প্রচারণাকারী ও তারকা হয়ে ওঠেন। তিনি *ওয়াইল্ড ফ্লাওয়ার* (১৯৪৩), *মারিয়া কান্দেলারিয়া* (১৯৪৩), *লাস আবান্দোনাদাস* (১৯৪৪), *বুগামবিলিয়া* (১৯৪৪), এবং *দ্য আনলাভড ওম্যান* (১৯৪৯) চলচ্চিত্রে অভিনয় করে সফলতা লাভ করেন। এই চলচ্চিত্রগুলোকে ধ্রুপদী শ্রেষ্ঠকর্ম বলে অভিহিত করা হয়, যা বিশ্বব্যাপী মেক্সিকান চলচ্চিত্র শিল্পকে ছড়িয়ে দিতে সাহায্য করে। দেল রিও ১৯৫০-এর দশক জুড়েও অভিনয়ে সক্রিয় ছিলেন। তিনি আর্জেন্টিনা ও স্পেনেও কাজ করেন।

১৯৬০ সালে তিনি হলিউডে ফিরে যান। পরের বছরগুলোতে তিনি মেক্সিকান ও মার্কিন চলচ্চিত্রে কাজ করেন। ১৯৫০-এর দশকের শেষের দিক থেকে ১৯৭০-এর দশকের শুরু পর্যন্ত তিনি মেক্সিকোর মঞ্চে অভিনয় করে সফলতা লাভ করেন এবং কয়েকটি মার্কিন টেলিভিশন ধারাবাহিকে অভিনয় করেন। দেল রিও ১৯৭৮ সালে শেষ বারের মত পর্দায় কাজ করেন। কয়েক বছর অভিনয় থেকে দূরে থাকা ও অসুস্থতার পর তিনি ১৯৮৩ সালে ৭৮ বছর বয়সে মৃত্যুবরণ করেন।

## তথ্যসূত্র

## গ্রন্থপঞ্জি
* 

## বহিঃসংযোগ

* 
* 
* 
* 

বিষয়শ্রেণী:১৯০৫-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২০শ শতাব্দীর মেক্সিকান অভিনেত্রী
বিষয়শ্রেণী:ফরাসি বংশোদ্ভূত মেক্সিকান ব্যক্তি
বিষয়শ্রেণী:স্পেনীয় বংশোদ্ভূত মেক্সিকান ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন নির্বাক চলচ্চিত্র অভিনেত্রী
বিষয়শ্রেণী:মেক্সিকান চলচ্চিত্র অভিনেত্রী
বিষয়শ্রেণী:মেক্সিকান নির্বাক চলচ্চিত্র অভিনেত্রী
বিষয়শ্রেণী:মেক্সিকান বেতার অভিনেত্রী
বিষয়শ্রেণী:মেক্সিকান মঞ্চ অভিনেত্রী
বিষয়শ্রেণী:মেক্সিকান চলচ্চিত্র শিল্পের স্বর্ণযুগ
বিষয়শ্রেণী:মেক্সিকান রোমান ক্যাথলিক
বিষয়শ্রেণী:গোল্ডেন অ্যারিয়েল পুরস্কার বিজয়ী
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:হিস্পানিক ও লাতিন আমেরিকান অভিনেত্রী
বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
বিষয়শ্রেণী:১৯০৪-এ জন্ম
বিষয়শ্রেণী:মার্কিন যুক্তরাষ্ট্রে মেক্সিকান অভিবাসী
বিষয়শ্রেণী:মেক্সিকান বংশোদ্ভূত মার্কিন অভিনেত্রী
মাথাভাঙা বিধানসভা কেন্দ্র

**মাথাভাঙ্গা (বিধানসভা কেন্দ্র)** ভারতের পশ্চিমবঙ্গ রাজ্যের কোচবিহার জেলার একটি বিধানসভা কেন্দ্র।  এই কেন্দ্রটি তপশীলি উপজাতির জন্য সংরক্ষিত।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ২ নং মাথাভাঙ্গা বিধানসভা (এসসি) কেন্দ্রটি মাথাভাঙ্গা পৌরসভা এবং মাথাভাঙ্গা-২ সিডি ব্লক এবং হাজরাহাট-১, হাজরাহাট-২ এবং পঞ্চগড় গ্রাম পঞ্চায়েত গুলি মাথাভাঙ্গা-১ সিডি ব্লকের অন্তর্গত।

মাথাভাঙ্গা বিধানসভা (এসসি) কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের বিনয় কৃষ্ণ বর্মন তার নিকটতম প্রতিদ্বন্দ্বী সিপিআই(এম)র অনন্ত রায়কে পরাজিত করে।

### ১৯৭৭ - ২০০৬
২০০৬ সালের বিধানসভা নির্বাচনে ভারতের কমিউনিস্ট পার্টি (মার্কসবাদী) এর অনন্ত রায় ভারতীয় জনতা পার্টির (বিজেপি) হেমচন্দ্র বর্মণকে পরাজিত মাথভাঙ্গা আসনে জয়ী হন। সিপিআই (এম) -এর দিনেশ চন্দ্র ডাকুয়া ১৯৭৭ থেকে ২০০১ সাল পর্যন্ত আসনে ছয়বার আসন লাভ করেন এবং ১৯৬৭ সালেও নির্বাচনে জয়ী হন।
তিনি ২০০১ সালে তৃণমূল কংগ্রেসের বিনয় কৃষ্ণ বর্মনকে পরাজিত করেন,  ১৯৯৬ সালে ভারতীয় জাতীয় কংগ্রেসএর জিতেন্দ্রনাথ বর্মন কে,  ১৯৯১সালে কংগ্রেসের প্রসেনজিৎ বর্মন কে,  ১৯৮৭ সালে কংগ্রেসের জিতেন্দ্রনাথ বর্মন কে,  ১৯৮২ সালে কংগ্রেসের হিতেন্দ্র নাথ প্রামাণিক কে  এবং প্রতাপ সিংহ কে ১৯৭৭সালে পরাজিত করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:কোচবিহার জেলার রাজনীতি
বরেলি কি বর্ফী

**বরেলি কি বর্ফী** হচ্ছে ২০১৭ সালের একটি রোমান্টিক হিন্দি চলচ্চিত্র যেটি অশ্বিনী আইয়ার তিওয়ারী পরিচালনা করেন। চলচ্চিত্রটির মুখ্য ভূমিকায় অভিনয় করেন আয়ুষ্মান খুরানা, কৃতি স্যানন এবং রাজকুমার রাও। চলচ্চিত্রটি মুক্তি পায় ২০১৭ সালের ১৮ আগস্ট। চলচ্চিত্রটি ব্যবসাসফলতা সহ বক্স অফিস হিট এবং দর্শকপ্রিয়তা পেয়েছিলো। এই চলচ্চিত্রটি *ভালোবাসার উপাদান* নামের একটি ফরাসি উপন্যাসের উপর ভিত্তি করে নির্মিত যেটি 'নিকোলাস ব্যারু' লেখেন। ৬৩তম 'ফিল্মফেয়ার এ্যাওয়ার্ড' অনুষ্ঠানে *বরেলি কি বর্ফী* আটটি শ্রেণীতে মনোনয়ন পায়, এগুলোর মধ্যে 'সেরা চলচ্চিত্র' শ্রেণীতে মনোনয়ন ছিলো, 'সেরা সহ অভিনেত্রী' হিসেবে সীমা ভার্গাভা মনোনয়ন পান এবং তিওয়ারী 'সেরা পরিচালক' এবং রাজকুমার রাও 'সেরা সহ অভিনেতা' শ্রেণীতে পুরস্কার জিতেছিলেন।

## কাহিনীইঙ্গিত
বিট্টি নামের একটি মেয়ে 'বরেলি কি বর্ফী' নামের একটি উপন্যাস পড়ে এর লেখককে খোঁজার চেষ্টা করে, খুঁজতে গিয়ে তার চিরাগ নামের একটা ছেলের সাথে পরিচয় এবং পরে বন্ধুত্ব হয় যেই ছেলেটাই আসলে উপন্যাসটির লেখক কিন্তু সে তার এক বন্ধুর নাম দিয়ে উপন্যাসটি প্রকাশ করেছিলো যার নাম হচ্ছে প্রীতম। এই প্রীতমের সাথে বিট্টি দেখা করতে চায়, দেখা হয়েও যায়, কিন্তু আগে থেকেই চিরাগ তাকে শিখিয়ে দিয়েছিলো যে সে যেন বিট্টুর সামনে নিজেকে বেয়াদব লোক হিসেবে উপস্থাপন করে।

চিরাগ বিট্টিকে ভালোবেসে ফেলে কিন্তু সরাসরি বলতে পারেনা আবার বিট্টি লেখক প্রীতমকে বিয়ে করতে চায়; কিন্তু সিনেমার শেষের দিকে আসল কাহিনী উদ্ঘাটিত হয় যে বিট্টি আগে থেকেই সব জানে কারণ প্রীতম একদিন তাকে বাজারে সব সত্য কাহিনী বলে দেয়। বিট্টি আর প্রীতমের বিয়ের অনুষ্ঠানের দিন বিট্টির জন্য লেখা প্রেমপত্র পড়ে চিরাগ কেঁদে ফেলে আর পরে বিট্টির চোখ দিয়েও পানি আসে, পরে তারা আলিঙ্গন করে।
## অভিনয়ে
*আয়ুষ্মান খুরানা - চিরাগ দুবে
*কৃতি স্যানন - বিট্টি মিশ্র
*রাজকুমার রাও - প্রীতম বিদ্রোহী
*সীমা ভার্গাভা - সুশীলা মিশ্র
*স্বপ্না সান্দ - প্রীতমের মা
*লাভলীন মিশ্র - চিরাগের মা
*রোহিত চৌধুরী - মুন্না
*স্বতী সেমওয়াল - রাম
*ন্যানা গ্রেওয়াল - বাবলী
## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১৭-এর প্রণয়ধর্মী হাস্যরসাত্মক চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:উত্তরপ্রদেশের পটভূমিতে চলচ্চিত্র
বিষয়শ্রেণী:লখনউয়ে ধারণকৃত চলচ্চিত্র
বিষয়শ্রেণী:ফরাসি উপন্যাস অবলম্বনে চলচ্চিত্র
বিষয়শ্রেণী:লখনউয়ের পটভূমিতে চলচ্চিত্র
প্রথমা প্রকাশন

**প্রথমা** প্রকাশন বাংলাদেশের একটি প্রকাশনা প্রতিষ্ঠান। এটির স্বত্বাধিকারী প্রতিষ্ঠান হচ্ছে প্রথম আলো। প্রথমা প্রকাশন ২০০৯ সালে প্রতিষ্ঠিত। প্রতিষ্ঠার শুরু থেকেই মুক্তিযুদ্ধ ও স্বপক্ষের বিভিন্ন বিষয় এবং নতুন ধারার বা মাত্রার বই প্রকাশ করে আসছে প্রথমা প্রকাশন। শুরু থেকেই প্রকাশনীটি একুশে বইমেলাতে অংশগ্রহণ করে আসছে।

প্রকাশনটি এখন পর্যন্ত প্রায় দুইশতাধিক লেখকের প্রায় ৯০০ বই প্রকাশ করেছে।

## ইতিহাস
## প্রকাশিত উল্লেখযোগ্য বই
প্রকাশনীটির প্রথম প্রকাশিত বই *একাত্তরের চিঠি*। যেটি ১৯৭১ সালে মুক্তিযোদ্ধাদের রণাঙ্গন থেকে লেখা চিঠি সমূহের সংকলন।

## তথ্যসূত্র

## বহিঃসংযোগ
*http://www.prothomaprokashan.com/

বিষয়শ্রেণী:২০০৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের বই প্রকাশনা কোম্পানি
বিষয়শ্রেণী:চিত্তরঞ্জন সাহা স্মৃতি পুরস্কার বিজয়ী
বিষয়শ্রেণী:দৈনিক প্রথম আলো
কোচবিহার উত্তর বিধানসভা কেন্দ্র

**কোচবিহার উত্তর (বিধানসভা কেন্দ্র)** ভারতের পশ্চিমবঙ্গ রাজ্যের কোচবিহার জেলার একটি বিধানসভা কেন্দ্র।  এই কেন্দ্রটি তপশীলি উপজাতির জন্য সংরক্ষিত।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ৩ নং কোচবিহার উত্তর বিধানসভা (এসসি) কেন্দ্রটি কোচবিহার-২ সিডি ব্লক এর অন্তর্গত।

কোচবিহার উত্তর বিধানসভা (এসসি) কেন্দ্রটি ১ নং কোচবিহার লোকসভা কেন্দ্র(এসসি) র অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, এআইএফবি'র নগেন্দ্রনাথ রায় তার নিকটতম প্রতিদ্বন্দ্বী তৃণমূল কংগ্রেসের প্রসেনজিৎ বর্মনকে পরাজিত করে।

### ১৯৭৭ - ২০০৬:কোচবিহার উত্তর কেন্দ্র
অধিকাংশ বছরে প্রতিযোগিতাগুলি বহুমুখী প্রতিযোগীযুক্ত ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬  এবং ২০০১  সালের রাজ্যের বিধানসভা নির্বাচনে, ফরওয়ার্ড ব্লকের দীপক চন্দ্র সরকার, তৃণমূল কংগ্রেসের মিহির গোস্বামীকে পরাজিত করে। কংগ্রেসের প্রতিনিধিত্ব করেন মিহির গোস্বামী ১৯৯৬ সালে ফরওয়ার্ড ব্লকের অপরাজিতা গোপ্পীকে পরাজিত করেন।  ফরওয়ার্ড ব্লকের বিমল কান্তি বাসু ১৯৯১ সালে কংগ্রেসের মিহির গোস্বামীকে পরাজিত করেন। ফরওয়ার্ড ব্লকের অপরাজিতা গোপ্পী ১৯৮৭ সালে কংগ্রেসের মিহির গোস্বামীকে পরাজিত করেন।  ১৯৮২ সালে কংগ্রেসের সুনিল কর  এবং ১৯৭৭ সালে কংগ্রেসের বিমল চন্দ্র ধর।

### ১৯৭৭ - ২০০৬:কোচবিহার পশ্চিম কেন্দ্র
২০০৬ এবং ২০০১  রাজ্যের বিধানসভা নির্বাচনে, ফরওয়ার্ড ব্লকের অক্ষয় ঠাকুর যথাক্রমে আব্দুল জলিল আহমেদ ও সৌমেন্দ্র চন্দ্র দাস (উভয়ই তৃণমূল কংগ্রেসের) পরাজিত হন। ১৯৯৬ সালে ফরওয়ার্ড ব্লকের সৌমীন্দ্র চন্দ্র দাস কংগ্রেসের আব্দুল জলিল আহমেদকে পরাজিত করেন  এবং কংগ্রেসের রামকৃষ্ণ পাল ১৯৯১ সালে। ১৯৮৭ সালে ফরওয়ার্ড ব্লকের বিমল কান্তি বসু কংগ্রেসের শ্যামল চৌধুরীকে পরাজিত করেন  এবং ১৯৮২ সালে এবং কংগ্রেসের মাকসুদর রহমানকে ১৯৭৭ সালে পরাজিত করে।

### ১৯৬২ - ১৯৭২: কোচবিহার উত্তর, দক্ষিণ ও পশ্চিম নির্বাচন কেন্দ্র
কংগ্রেসের সুনিল কর ১৯৭২ ও ১৯৭১ সালে কোচবিহার উত্তর কেন্দ্র থেকে জিতেছিলেন। ফরওয়ার্ড ব্লকের বিমল কান্তি বসু ১৯৬৯ সালে জিতেছিলেন। কংগ্রেসের এম.আর.তার ১৯৬৭ সালে জিতেছিলেন। ফরওয়ার্ড ব্লকের সুনিল দাশগুপ্ত ১৯৬২ সালে জিতেছিলেন। কংগ্রেসের সন্তোষ কুমার রায় ১৯৭২, ১৯৭১, ১৯৬৯ ও ১৯৬৭ সালের কোচবিহার দক্ষিণ আসন জয় লাভ করেন। ফরওয়ার্ড ব্লকের সুনীল বসুনিয়া ১৯৬২ সালে আসন লাভ করেন। কংগ্রেসের রজনী দাস ১৯৭২ এবং ১৯৭১ সালে কোচবিহার পশ্চিম আসন জয় লাভ করেন। কংগ্রেসের প্রসেনজিৎ বর্মন ১৯৬৯ এবং ১৯৬৭ সালে জিতেছিলেন। ১৯৬৭ সালের আগে আসনটি ছিল না।

### ১৯৫১ ও ১৯৫৭: কোচবিহার কেন্দ্র

কোচবিহার ১৯৫৭ সালে একটি যৌথ আসন ছিল। এটি মজিরুদ্দিন আহমেদ এবং সতীশ চন্দ্র রায় সিংহ (কংগ্রেস উভয়) দ্বারা জিতেছে। ১৯৫১ সালে স্বাধীন ভারতের প্রথম নির্বাচন, মজিরুদ্দিন আহমেদ এবং জিতেন্দ্রনাথ সিংহ সরকার (কংগ্রেস উভয়ই) কোচবিহার যৌথ আসন লাভ করে।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:কোচবিহার জেলার রাজনীতি
বিষয়শ্রেণী:কোচবিহার
নিকন ডি৮০

thumb|নিক্কর ৫০ এফ১.৮ এএফ লেন্সের সঙ্গে নিকন ডি৮০

**নিকন ডি৮০** একটি ডিজিটাল একক-লেন্স রিফ্লেক্স ক্যামেরা মডেল যা ৯ অক্টোবর, ২০০৬ সালে নিকন কর্তৃক ঘোষণা করা হয়েছে। ক্যামেরাটি মার্কিন খুচরা বিক্রেতাদের নিকট সেপ্টেম্বর মাসের প্রথম সপ্তাহের মধ্যে পৌছানো হয়। অনেকের মতে প্রাথমিক স্তরের ডি৫০ ও হাই-এন্ড ডি২০০ ক্যামেরার নকশা উপাদানের একটি সংমিশ্রণ এটি। মুক্তির সময় এটি নিকন ডি৭০-এর মূল্য ধারণ করেছিল। আগস্ট ২০০৮ সালে এর পরবর্তী মডেল হিসেবে নিকন ডি৯০ বাজারে মুক্তি পায়।

### ঐচ্ছিক আনুষঙ্গিক
* বেতার ML-L3 (IR) রিমোট কন্ট্রোল এবং MC-DC1 রিমোট কর্ড
* ব্যাটারি MB-D80 ব্যাটারি গ্রিপ। সস্তা আফটার-মার্কেট ক্লোন বিদ্যমান।


চিত্র:Nikon_D80_body_028.jpg|ডি৮০ বডি
চিত্র:Nikon D80 body topview 030.jpg|ডি৮০ বডি, ওপর থেকে
চিত্র:Nikon D80 70-300mm lens031.jpg|৭০-৩০০এমএম লেন্স সহ ডি৮০ 
চিত্র:Nikon D80 70-300mm lens033-rotate.jpg|৭০-৩০০এমএম লেন্স]] সহ ডি৮০, ওপর থেকে


## তথ্যসূত্র

## বহিঃসংযোগ

* Nikon D80 – Nikon global website 
* Nikon D80 – Nikon USA website
*Digital Photography Review of the D80
*Outdoor Photographer Nikon D80 Review
*Reviews Index for Nikon D80

ডি৮০
বিষয়শ্রেণী:ক্যামেরা
লুইস কাঠামো

**লুইস ডট সূত্র**,  **লুইস ডট ডায়াগ্রাম**, **লুইস ডট গঠন,**, **ইলেক্ট্রন ডট গঠন**, অথবা **লুইস ইলেক্ট্রন ডট গঠন (LEDS)** নামেও পরিচিত। এটা এমন এক প্রকার ডায়াগ্রাম যা পরমাণু ও অণুর মধ্যে বন্ধন এবং অনুতে অবস্থান করতে পারে ইলেক্ট্রনের লোন পেয়ার দেখায়। লুইস গঠন যেকোনো সমযোজী যোগ ও জটিল যোগের জন্য আঁকা যেতে পারে। লুইস কাঠামোর নামকরণ করা হয়েছে গিলবার্ট এন. লুইসের নামে তিনি ১৯১৬ সালে *দ্য এটম এন্ড দ্য মলিকিউল* নামক অনুচ্ছেদে প্রথম একে উল্লেখ করেন।

লুইস গঠন; যোগের রাসায়নিক প্রতীক ব্যবহার করে তার কাঠামোতে প্রত্যেক পরমাণুর অবস্থান প্রদর্শন করে। পরমাণুর মধ্যে রেখা একে (রেখার পরিবর্তে ডট জোড়াও ব্যবহার করা যেতে পারে) তার বন্ধন দেখানো হয়। যুগ্ন ডটের মাধ্যমে লোন পেয়ার সমৃদ্ধ অতিরিক্ত ইলেক্ট্রন পরমাণুর সন্নিকটেই, এই গঠনে অবস্থান করে।

Cl2,O2,P4,S8,SO3

## আরও দেখুন
* ভেসপার তত্ত্ব
* মলিকিউলার জিওম্বেট্রি
* স্ট্রাকটারাল ফর্মুলা
* ন্যাচারাল বন্ড অরবিটাল

## তথ্যসূত্র

## বহিঃসংযোগ
*  Lewis Dot Diagrams of Selected Elements

বিষয়শ্রেণী:1916 introductions
বিষয়শ্রেণী:Chemical formulas
বিষয়শ্রেণী:Chemical bonding
বিষয়শ্রেণী:১৯১৬-এর ভূমিকা
বিষয়শ্রেণী:রাসায়নিক বন্ধন
ব্রাডফোর্ড বিকারক

**ব্রাডফোর্ড বিকারক** একটি বিকারক যা অজানা দ্রবণে প্রোটিনের (আমিষজাত খাদ্য) উপস্থিতি ও ঘনমাত্রা নির্ণয় করার জন্য ব্যবহৃত হয়।

## নামকরণ
ম্যারিয়ন এম.  ব্রাডফোরর্ড ১৯৭৬ সালে এই পরীক্ষা উদ্ভাবন করেন এবং তার নামানুসারে এই পরীক্ষা ও বিকারকের নামকরণ হয়।

## কর্ম পদ্ধতি
এই বিকারক প্রোটিনের (আমিষজাত খাদ্য) দ্রবণের সাথে বিক্রিয়া করে রঙ পরিবর্তন করে যা বর্ণালিবীক্ষণ বিশ্লেষণ যন্ত্রের (স্পেক্ট্রোস্কোপিক এনালাইজার) মাধ্যমে পরীক্ষা করে দ্রবণে প্রোটিনের ঘনমাত্রা নির্নয় করে।

## তথ্যসূত্র

বিষয়শ্রেণী:আমিষ
বিষয়শ্রেণী:আমিষজাত খাদ্য
বিষয়শ্রেণী:খাদ্য উপাদান পরীক্ষা
বিষয়শ্রেণী:বিশ্লেষণী রসায়ন
অনীশ ভানওয়ালা

**অনীশ ভানওয়ালা** একজন ভারতীয় শুটার। ২৫ মিটার র‍্যাপিড ফায়ার পিস্তল, ২৫ মিটার পিস্তল ও ২৫ মিটার স্ট্যান্ডার্ড পিস্তল ইভেন্টে তিনি কর্নাল হরিয়ানা থেকে প্রতিদ্বন্দ্বিতা করে। অনীশ ২০১৭ সাল থেকে ভারতীয় শ্যুটিং দলে অংশ নিচ্ছেন। তিনি, ২০১৮ কমনওয়েলথ গেমস, আইএসএসএফ জুনিয়র বিশ্ব চ্যাম্পিয়নশিপ ২০১৭(সুহলl), কমনওয়েলথ শুটিং চ্যাম্পিয়নশিপ ২০১৭(ব্রিসবেন), আইএসএসএফ বিশ্বকাপ ২০১৮(গুয়াদালাজারা) এবং আইএসএসএফ জুনিয়র বিশ্বকাপ ২০১৮(সিডনি) ভারতের প্রতিনিধিত্ব করেছেন।

## প্রাথমিক জীবন
হরিয়ানার সোনিপাত জেলার গোহানা তহসিলের কসান্দি গ্রামে জন্মগ্রহণ করেন। ভানওয়ালা কার্নালর সেন্ট থেরেসার কনভেন্ট সিনিয়র সেকেণ্ডারি স্কুলের আধুনিক প্যান্টাথলন ইভেন্টগুলিতে অংশ নেওয়ার সময় শ্যুটিংয়ের জন্য তার উৎসাহ এসেছিল। তিনি ২০১৩ সালে ইউ -১২ আধুনিক পেন্টাথলন ওয়ার্ল্ড চ্যাম্পিয়নশিপ এবং ২০১৫ সালে এশিয়ান মর্ডান প্যান্টাথলন চ্যাম্পিয়নশিপে দেশের প্রতিনিধিত্ব করেছেন। আধুনিক প্যান্টাথালন এর পাঁচটি ক্রীড়ার মধ্যে শ্যুটিং তার প্রিয় ছিল। খেলাধুলার কোনও পারিবারিক পটভূমি না থাকা সত্ত্বেও, তার বাবা-মায়ের পূর্ণ সমর্থন ছিল, তার পিতা একটি পিস্তল ধার করেন, কর্ণেলে স্কুলে তার শ্যুটিং অভ্যাসের জন্য। অনুশীলন করার জন্য তিনি সর্বোৎকৃষ্ট সুবিধার জন্য ২০১৪ সালে দিল্লিতে চলে যান।

## কর্মজীবন
 আইএসএসএফ জুনিয়র বিশ্ব চ্যাম্পিয়নশিপ ২০১৭ সালে, অনীশ ভারতের জন্য দুটি স্বর্ণ, দুটি রৌপ্য ও একটি ব্রোঞ্জ জিতেছেন।

২০১৭ কমনওয়েলথ শুটিং চ্যাম্পিয়নশিপে তিনি ২৫ মিটার র‍্যাপিড ফায়ারে (পুরুষ) রূপা জিতেছিলেন।

আইএসএসএফ জুনিয়র বিশ্বকাপ ২০১৮, সিডনিতে তিনি পুরুষদের ২৫ মিটার র‍্যাপিড ফায়ার পিস্তল জুনিয়র ইভেন্টে ব্যক্তিগত বিভাগে একটি স্বর্ণ ও দলগত বিভাগে একটি রূপা জেতেন। ভারত ব্যক্তিগত ইভেন্টে অনীশের স্বর্নপদক নিয়ে মোট চারটি সোনা জেতে। কোয়ালিফায়ারে তিনি শীর্ষ স্থান লাভ করেন। এই রাউন্ডে ভারতের আরো দুই শুটার আনহাদ জাওয়ানদা ও রাজকুমার সিং সান্ধু এবং চিনের তিন শুটারকে পরাজিত করে তিনি এই কৃতিত্ব অর্জন করেন।

২০১৮ কমনওয়েলথ গেমস, গোল্ডকোস্টে ২৫ মিটার র‌্যাপিড ফায়ার পিস্তল ইভেন্টে সোনা জেতেন অনীশ। তিনি ৩০ পয়েন্ট স্কোর করে একটি গেমস রেকর্ড করেন।। এর পূর্বে সর্বকনিষ্ঠ স্বর্ণপদকপ্রাপ্ত ভারতীয় ছিলেন আর এক শুটার ১৬ বছর বয়সী মনু ভাকের যিনি গোল্ড কোস্টে ১০ মিটার এয়ার রাইফেলে সোনা জেতেন। ২৫ মিটার র‌্যাপিড ফায়ার পিস্তল ইভেন্টে সোনা জিতে অনীশ মনু ভাকেরের সর্বকনিষ্ঠ স্বর্ণপদকপ্রাপ্ত ভারতীয়র রেকর্ডটি ভেঙ্গে দেন।

## পুরস্কার ও স্বীকৃতি
মহীন্দ্রা স্কোরপীয় তোসিয়া ২০১৮ পুরস্কার বর্ষসেরা উদীয়মান খেলোয়াড় হিসাবে।
২০১৮ সালের কমনওয়েলথ গেমসে অনিশ পুরুষদের ২৫ মিটার র‍্যাপিড ফায়ার পিস্তল ইভেন্ট জিতে, ১৫ বছর বয়সী সর্বকনিষ্ঠ স্বর্ণপদকপ্রাপ্ত ভারতীয় হন।।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:ভারতীয় পুরুষ ক্রীড়া শুটার
বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:ভারতীয় অলিম্পিক শুটার
বিষয়শ্রেণী:২০১৮ কমনওয়েলথ গেমসে পদকপ্রাপ্ত
বিষয়শ্রেণী:২০২৪ গ্রীষ্মকালীন অলিম্পিকের শুটার
নরম্যান গালিচান

**নরম্যান গালিচান** (; জন্ম: ৩ জুন, ১৯০৬ - মৃত্যু: ২৫ মার্চ, ১৯৬৯) পালমারস্টোন নর্থে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ওয়েলিংটনের প্রতিনিধিত্ব করেছেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।

## প্রারম্ভিক জীবন
পালমারস্টোন নর্থ হাই স্কুলে পড়াশোনা করেছেন নরম্যান গালিচান। দীর্ঘদেহী স্লো লেফট-আর্ম বোলার ও নিচেরসারির ব্যাটসম্যান ছিলেন তিনি।

১৯২৪-২৫ মৌসুম থেকে ১৯৪৬-৪৭ মৌসুম পর্যন্ত মানাওয়াতু দলের সদস্যরূপে হক কাপে অংশ নেন। এ সময়ে তিনি ১১.৫৯ গড়ে ১৭৭ উইকেট ও ৩২.৭৬ গড়ে ১৪০৯ রান তুলেন। হক কাপ প্রতিযোগিতায় মানাওয়াতু দলের পক্ষে খেলোয়াড়ী জীবনের অধিকাংশ খেলায় অংশ নিয়েছেন। ১৯৩৫-৩৬ মৌসুমে মানাওয়াতু শিরোপা জয় করে। চার খেলায় মাত্র ৬.৬৬ গড়ে ৩০ উইকেট পান নরম্যান গালিচান।

## প্রথম-শ্রেণীর ক্রিকেট
প্রথম-শ্রেণীর ক্রিকেটে ওয়েলিংটনের পক্ষে অনিয়মিতভাবে খেলেছেন তিনি। ১৯২৯-৩০ মৌসুম থেকে ১৯৩৮-৩৯ মৌসুম পর্যন্ত প্রথম-শ্রেণীর ক্রিকেট চলমান ছিল নরম্যান গালিচানের। কেবলমাত্র ১৯৩৬-৩৭ মৌসুমে প্লাঙ্কেট শীল্ডে পূর্ণাঙ্গ মৌসুম খেলার সুযোগ পেয়েছেন। তিন খেলায় ২৩.৫০ গড়ে ১০ উইকেট পান তিনি। এছাড়াও, ২৮.০০ গড়ে ৮৪ রান তুলেছেন নরম্যান গালিচান।

## টেস্ট ক্রিকেট
১৯৩৭ সালে ইংল্যান্ড সফরে নিউজিল্যান্ড দলের সদস্যরূপে খেলেন। ঐ সফরে ১৪জন খেলোয়াড়ের অংশগ্রহণ থাকলেও ১৫জন সদস্যকে অন্তর্ভুক্ত করা হয়।

সফরের শুরুরদিকের খেলাগুলোয় বেশ ভালো খেলেন। কিন্তু, উইজডেনের কাছে তার খেলায় ধারাবাহিকতাহীনরূপে গণ্য হয়। ২৪ জুলাই, ১৯৩৭ তারিখে খেলোয়াড়ী জীবনের একমাত্র টেস্টে স্বাগতিক ইংল্যান্ডের বিপক্ষে অংশগ্রহণ করেন তিনি। ম্যানচেস্টারের ওল্ড ট্রাফোর্ড ক্রিকেট গ্রাউন্ডে অনুষ্ঠিত সিরিজের দ্বিতীয় টেস্টে খেলার সুযোগ হয় তার। তিনি আঘাতপ্রাপ্ত আলবি রবার্টসের স্থলাভিষিক্ত হয়েছিলেন। খেলায় তিনি তিন উইকেট ও দুই ইনিংসে ৩২ রান তুলতে পেরেছিলেন। রবার্টস সুস্থ হয়ে সিরিজের তৃতীয় ও চূড়ান্ত টেস্টে খেলেন।

দ্বিতীয় টেস্ট শুরুর পূর্বে স্কটল্যান্ডের বিপক্ষে খেলেন। ঐ খেলায় ইনিংসে ব্যক্তিগত সেরা বোলিং পরিসংখ্যান গড়েন। ৬/৪৬ ও ৩/৩৮ নিয়ে নিউজিল্যান্ড একাদশকে স্বল্প ব্যবধানের জয় পেতে প্রভূতঃ ভূমিকা পালন করেন। সফরের শেষদিকে খেলায় ব্যক্তিগত সেরা বোলিং করেন। মাইনর কাউন্টিজের বিপক্ষে ৫/৫২ ও ৫/২০ নিয়ে দলকে নিরঙ্কুশ বিজয়ে সহায়তা করেন নরম্যান গালিচান। সমগ্র সফরে ২৩.৯৪ গড়ে ৫৯টি প্রথম-শ্রেণীর উইকেট পান তিনি।

## দেহাবসান
২৫ মার্চ, ১৯৬৯ তারিখে ৬৩ বছর বয়সে তাউপো এলাকায় নরম্যান গালিচানের দেহাবসান ঘটে। এরপর তাউপো সরকারি সমাধিক্ষেত্রে তাকে সমাধিস্থ করা হয়।

## তথ্যসূত্র

## আরও দেখুন
* হক কাপ
* মার্ভ ওয়ালেস
* নিউজিল্যান্ডীয় টেস্ট ক্রিকেটারদের তালিকা
* ১৯২৯-৩০ ইংল্যান্ড ক্রিকেট দলের নিউজিল্যান্ড সফর

## বহিঃসংযোগ
* 
* 

বিষয়শ্রেণী:১৯০৬-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:ওয়েলিংটনের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:পালমারস্টোন নর্থ থেকে আগত ক্রিকেটার
দেবনাথ

**দেবনাথ** একটি পদবী বা বংশনাম। বাংলাদেশের এবং ভারতের পশ্চিমবঙ্গ, অসম ও ত্রিপুরায় এই পদবীর বেশিরভাগ মানুষ বসবাস করেন। এছাড়াও ভারতের বিভিন্ন অঞ্চলে নাথ/দেবনাথ পদবীর লোকেদের বসবাস রয়েছে। দেবনাথ বংশনামের কিছু উল্লেখযোগ্য ব্যক্তি হলেন:
* অরূপ দেবনাথ (জন্ম ১৯৮৭), ভারতীয় ফুটবল গোলরক্ষক
* ঈশান দেবনাথ (জন্ম ১৯৯১), ভারতীয় ফুটবলার
* জয়ন্ত দেবনাথ (জন্ম ১৯৭১), মার্কিন রোগ বিশেষজ্ঞ
* কিংশুক দেবনাথ (জন্ম ১৯৮৫), ভারতীয় ফুটবলার
* লোকনাথ দেবনাথ (জন্ম ১৯৩৫), ভারতীয়-মার্কিন গণিতবিদ
* নারায়ণ দেবনাথ (জন্ম ১৯৫০), ভারতীয় কমিক্স শিল্পী
* প্রীতম দেবনাথ (জন্ম ১৯৮৭), ভারতীয় ক্রিকেটার
* রীমা দেবনাথ (জন্ম ১৯৭৯), ভারতীয় অভিনেত্রী
* সমাপিকা দেবনাথ, ভারতীয় অভিনেত্রী ও মডেল
* সোমেন দেবনাথ (জন্ম ১৯৮৩), ভারতীয় কর্মী
* মৌমিতা দেবনাথ (জন্ম ১৯৯৩ ), ভারতীয় চিকিৎসক

বিষয়শ্রেণী:পদবিসমূহ
বিষয়শ্রেণী:ভারতীয় পদবি
আন্দ্রে লুনিয়ভ

**আন্দ্রে ইয়েভগেনিয়েভিচ লুনিয়ভ** (; জন্ম: ১৩ নভেম্বর ১৯৯১) হলেন রাশিয়ার একজন পেশাদার ফুটবলার, যিনি রুশ ক্লাব জেনিত সেন্ট পিটার্সবার্গ এবং রাশিয়া জাতীয় ফুটবল দলে একজন গোলরক্ষক হিসেবে খেলেন।

## পেশাজীবন
### এফসি উফা
২০১৫ সালে ২৯ জুলাই তারিখে, ফুটবল ক্লাব উফা পক্ষ হয়ে নিশ্চিত করা হয় যে, আন্দ্রে লুনিয়ভ এক বছরের জন্য তাদের দলের সাথে চুক্তিবদ্ধ হয়েছে। ২০১৬ সালের ১১ই সেপ্টেম্বর এফসি ক্রাসনোদরের বিপক্ষে খেলার মাধ্যমে রাশিয়ান প্রিমিয়ার লিগে অভিষেক করেন।

### জেনিত সেন্ট পিটার্সবার্গ
২০১৬ সালের ২৩শে ডিসেম্বর তারিখে, তিনি জেনিত সেন্ট পিটার্সবার্গের সাথে ৪ বছর ৬ মাসের জন্য এক চুক্তি স্বাক্ষর করেন।

## আন্তর্জাতিক
২০১৭ সালের ১০ই অক্টোবরে, ইরানের বিরুদ্ধে এক প্রীতি ম্যাচে রাশিয়া জাতীয় ফুটবল দলের হয়ে তিনি অভিষেক করেন।

## তথ্যসূত্র

## বহিঃসংযোগ
* স্পোর্টবক্স.আরইউ-এ ক্যারিয়ার সারাংশ

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:মস্কোর ক্রীড়াবিদ
বিষয়শ্রেণী:রুশ ফুটবলার
বিষয়শ্রেণী:ফুটবল ক্লাব তোরপেদো মস্কোর খেলোয়াড়
বিষয়শ্রেণী:ফুটবল ক্লাব স্যাটার্ন রামেনস্কোয়ের খেলোয়াড়
বিষয়শ্রেণী:ফুটবল ক্লাব উফার খেলোয়াড়
বিষয়শ্রেণী:রুশ প্রিমিয়ার লিগের খেলোয়াড়
বিষয়শ্রেণী:ফুটবল ক্লাব জিনিত সেন্ট পিটার্সবার্গের খেলোয়াড়
বিষয়শ্রেণী:রুশ আন্তর্জাতিক ফুটবলার
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:রুশ ফুটবল জাতীয় লিগের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:বায়ার ০৪ লেভারকুজেনের খেলোয়াড়
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:রাশিয়ার আন্তর্জাতিক ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ফুটবল ক্লাব দিনামো মস্কোর খেলোয়াড়
বিষয়শ্রেণী:২১শ শতাব্দীর রুশ পুরুষ ক্রীড়াবিদ
শিনমায়য়া ইউএস ২

**শিনমায়য়া ইউএস-২** হল একটি জাপানি বৃহৎ স্টোল উভচর বিমান, যা  আকাশ-সমুদ্রে উদ্ধারকার্যের (এসএআর) জন্য নকশা করা হয়েছে। এটি জাপান মেরিটাইম সেফ ডিফেন্স ফোর্স দ্বারা পরিচালিত এবং জাপানী সেনাবাহীনির পরিষেবাতে পুরোনো শিনায়য়া ইউএস-১এ প্রতিস্থাপন করার জন্য ইউএস-২ নির্ধারিত হয়।

## নকশা এবং উন্নয়ন
শিনমায়য়া ইউএস-১এ উভচর বিমানগুলি নৌবাহিনীতে যাত্রা শুরু করে ১৯৭০ এর দশকের শুরুতে। বিমানগুলি তার কর্ম জীবনের শেষে পৌঁছতে শুরু করলে, জেএমডিএফ ১৯৯০ সালে এই উভচর বিমানগুলির পরিবর্তনের জন্য অর্থায়ন লাভের চেষ্টা করে। কিন্তু সম্পূর্ণ উন্নত নতুন উভচর বিমান তৈরির জন্য অর্থায়ন লাভ  করতে পারেনি। অতএব, ১৯৯৫ সালে, শিনমায়য়া (যেহেতু শিন মেইয়া এর নামকরণ করা হয়েছিল) "ইউএস-১এ" এই উড়োজাহাজের উন্নয়নের জন্য পরিকল্পনা শুরু করে। এই নতুন উভচর বিমানে অনেকগুলি অ্যারোডায়নামিক রিফিনমেন্ট, একটি চাপযুক্ত হুল এবং আরও শক্তিশালী রোলস-রয়েস এই ২১০০ ইঞ্জিন রয়েছে। বিমানটির পরীক্ষা ১৮ ডিসেম্বর ২০০৩ সাল থেকে শুরু হয়। জেএমডিএফ ১৪ টি উড়োজাহাজ "শিনমায়য়া" থেকে ক্রয় করেছিল, যা শিনমায়ওয়া ইউএস -২ হিসেবে পরিচত।

## পরিচালনার ইতিহাস
থাম্ব|ডান | শিনমায়য়া ইউএস-২ অনুসন্ধান এবং উদ্ধারকারী উভচর বিমান
বর্তমানে বিমানগুলি পরিচালিত হয় ৩১ তম ফ্লিট এয়ার উইং (৭১ তম এয়ার ফোর্স, ৭১ তম ফ্লাইট স্কোয়াড্রন) ইওয়াকুনি এয়ার বেস এবং এটসুজি এয়ার বেস থেকে। এপ্রিল ২০১৫ সালে বিমান ৯৯০৫ একটি দুর্ঘটনায় পড়ে ছিল।  দূর্ঘটনার সময় বিমানটি শিকোকুর অন্তর্গত কেক আশিউরির কাছে একটি প্রশিক্ষণ মিশনে ছিল এবং চারজন ক্রু সদস্যদের আহত করা হয়।  
### রপ্তানি
ভারতীয় নৌবাহিনী ১২ থেকে ১৮ টি অনুসন্ধান ও উদ্ধারকারী "ইউএস-২" উভচর বিমান ক্রয়ের চেষ্টা চালাচ্ছে, এর জন্য  প্রয়োজন $ ১ কোটি ৬৫ বিলিয়ন ডলারের। আশা করা হচ্ছে যে এই উভচর বিমানগুলি আন্দামান ও নিকোবর দ্বীপপুঞ্জে স্থাপন করা হবে ।  অক্টোবর ২০১৬ সালে, শিনমায়য়া প্রতি বিমানের মূল্য প্রায় $ ১১৩ মিলিয়ন মার্কিন ডলার হ্রাস করে। আশা করা হয়েছিল যে নভেম্বরে ২০১৬ সালের মধ্যে একটি চুক্তি স্বাক্ষরিত হবে, কিন্তু ভারতের প্রতিরক্ষা মন্ত্রী মনোহর পার্রিকর চুক্তি সাক্ষরে বিলম্বিত করে। ২০১৮ সালের মার্চ মাসে ভারত থেকে জাপানের রাষ্ট্রদূত কেনি হিরামাতসু **দ্য হিন্দু বিজনেস লাইন**কে বলেন বিমান ক্রয়ের জন্য  আলোচনা এখনো চলছে।

এছাড়াও রিপোর্ট আছে থাইল্যান্ড **ইউএস-২** বিমান ক্রয়ে আগ্রহী হয়েছে।

ইন্দোনেশিয়া অন্যতম সম্ভাব্য গ্রাহক।

## পরিচালক
### জাপান

* জাপানী সামুদ্রিক আত্মরক্ষা বাহিনী

## বিশেষ বৈশিষ্ট (ইউএস-২)

## তথ্যসূত্র

## বহিঃসংযোগ

* ShinMaywa US-2 site
* MAST Asia 2015
* US-2 Brochure 
* ShinMaywa launches commercial production of US-2 STOL Search and Rescue Amphibians - ShinMaywa news release
* ShinMaywa delivers first production type of "US-2" STOL Search and Rescue Amphibians to Japan's Ministry of Defense - ShinMaywa news release
* 71st Flight Squadron (in Japanese) JMSDF Iwakuni air base
* 71st Flight Squadron (in Japanese) JMSDF Atsugi air base

বিষয়শ্রেণী:ইউএস ২
বিষয়শ্রেণী:জাপানি সামরিক উদ্ধার বিমান
বিষয়শ্রেণী:উভচর বিমান
মেহুলি ঘোষ

**মেহুলী ঘোষ** ১৭ বছর বয়সী, ভারতীয় জুনিয়র শ্যুটিং ক্রীড়াবিদ, তিনি বিশ্ব জুড়ে বিভিন্ন আন্তর্জাতিক জুনিয়র শ্যুটিং চ্যাম্পিয়নশিপে ভারতের প্রতিনিধিত্ব করেন। ১২৩ প্রতিযোগীদের মধ্যে, তিনি চেক প্রজাতন্ত্রে অনুষ্ঠিত জুনিয়র শুটিং প্রতিযোগিতার চূড়ান্ত পর্যায়ে পৌঁছানো একমাত্র ভারতীয় ক্রীড়াবিদ ছিলেন এবং সপ্তম স্থানে খেলা শেষ করেন। ২০১৮ সালে, অস্ট্রেলিয়ার গোল্ড কোস্টে অনুষ্ঠিত ২১ তম কমনওয়েলথ গেমসে মহিলাদের ১০ মিটার এয়ার রাইফেল প্রতিযোগিতার ফাইনাল শটে পারফেক্ট ১০.৯ স্কোর করেও মার্টিনা ভেলোসোর সাথে একটি শুটিং-অফের পর রৌপ্য পদক জিতেছিলেন। বর্তমানে মহিলাদের ১০ মিটার এয়ার রাইফেলে তিনি বিশ্বের ৬নম্বর এবং এশিয়ার তিন নম্বর স্থানে আছেন।

## প্রাথমিক জীবন
সাধারণ মধ্যবিত্ত ঘরে জন্ম মেহুলীর। বাবার নাম নিমাই ঘোষ ও মা মিতালী ঘোষ। মেহুলীর বাবা-মা তাকে এই খরচসাপেক্ষ খেলার বিষয়ে সব রকম সাহায্য করেন। সাধারন মধ্যবিত্ত পরিবার হলেও মেয়ের চাহিদা মেটানোর চেষ্টা করেন সাধ্যমতো। তার বর্তমানে ব্যবহৃত এ্যানাটমিক ওয়ালথার এক্সপার্ট LG ৪০০ ও . ২২ এ্যানসুস রাইফেল দুটির দাম যথাক্রমে দুই ও পাঁচ লক্ষ টাকা।

## প্রাথমিক কর্মজীবন
মেহুলী প্রথমে শ্রীরামপুর রাইফেল ক্লাবে যোগদান করেন কিন্তু ঘটনাক্রমে ২০১৪ সালে সেখানে তিনি অনুশীলনকালে একজনকে আঘাত করেন এবং ক্লাব কর্তৃক বহিষ্কৃত হন। পরবর্তী কালে মেহুলিকে প্রাক্তন ভারতীয় অলিম্পিক ফাইনালিস্ট এবং অর্জুন পুরস্কারপ্রাপ্ত, জয়দীপ কর্মকার দ্বারা প্রশিক্ষিত করা হয়। জয়দীপ কর্মকার শুটিং একাডেমিতে তিনি তার প্রশিক্ষণ গ্রহণ করেন। ২০১৬ সালের ডিসেম্বরে পুনাতে জাতীয় শ্যুটিং চ্যাম্পিয়নশিপে তিনি নির্বাচিত হন। তিনি জাতীয় চ্যাম্পিয়নশিপে দুটি স্বর্ণ ও সাতটি রৌপ্য পদক পেয়েছেন। মেহুলি ২০১৭ সালের জাতীয় চ্যাম্পিয়নশিপের ৮ টি স্বর্ণ ও ৩টি ব্রোঞ্জ মেডেলসহ ১১টি পদক জিতেছেন এবং সেরা শুটার হিসেবে নির্বাচিত হয়েছেন।

## আন্তর্জাতিক কর্মজীবন
মেহুলি ২০১৭ সালে চেক প্রজাতন্ত্রের অনুষ্ঠিত প্রস্তুতিমূলক জুনিয়র শ্যুটিং চ্যাম্পিয়নশিপে অংশগ্রহণ করে সপ্তম স্থানে পৌঁছান। জার্মানিতে অনুষ্ঠিত জুনিয়র ওয়ার্ল্ড শ্যুটিং চ্যাম্পিয়নশিপে তিনি ১৭ তম অবস্থানে শেষ করেন। মেহুলি ২০১৭ সালের ডিসেম্বরে ওয়াকো সিটি, জাপান এ ৪২১.১ স্কোরে এশিয়ান চ্যাম্পিয়ন হয়েছিলেন এবং ইউথ অলিম্পিকস ২০১৮ কোটা স্থানও জিতে নেন। ২০১৮ সালের মার্চ মাসে মেক্সিকোতে আইএসএসএফ বিশ্বকাপে শ্যুটিং এ তিনি *সর্বকনিষ্ঠতম ভারতীয় খেলোয়াড়* ছিলেন যিনি ২ টি মেডেল জয় করেন। এর মাঝে তিনি একটি জুনিয়র বিশ্ব রেকর্ড করেন। মেহুলি ২০১৮ কমনওয়েলথ গেমসের জন্য যোগ্যতা অর্জন করেছেন। ২০১৮ সালে, অস্ট্রেলিয়ার গোল্ড কোস্টে অনুষ্ঠিত XXI কমনওয়েলথ গেমসে তিনি মার্টিনো ভ্যালোসো এর সাথে শ্যুটিং বন্ধ করার পর মহিলা ১০ মিটার এয়ার রাইফলে রৌপ্য পদক জিতেছিলেন।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
বিষয়শ্রেণী:ভারতীয় নারী ক্রীড়া শুটার
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:২০০০-এ জন্ম
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয়
বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী ভারতীয়
বিষয়শ্রেণী:পশ্চিমবঙ্গের ক্রীড়াবিদ
বিষয়শ্রেণী:পশ্চিমবঙ্গের নারী ক্রীড়াবিদ
বিষয়শ্রেণী:২০১৮ কমনওয়েলথ গেমসে পদকপ্রাপ্ত
বিষয়শ্রেণী:২১শ শতাব্দীর ভারতীয় নারী ক্রীড়াবিদ
ভ্লাদিমির গ্রানেত

**ভ্লাদিমির ভাসিলয়েভিচ গ্রানেত** (; জন্ম: ২২ মে ১৯৮৭) হলেন রাশিয়ার একজন পেশাদার ফুটবলার, যিনি রুশ ক্লাব রুবিন কাজান এবং রাশিয়া জাতীয় ফুটবল দলের হয়ে ফুল-ব্যাক হিসেবে খেলেন।

## ক্যারিয়ার
### ক্লাব
২০১৪ সালের ১১ মে তারিখে, রাশিয়ান প্রিমিয়ার লিগে জেনিত সেন্ট পিটার্সবার্গের বিরুদ্ধে এক খেলায় এক জেনিত ভক্তের দ্বারা অভিগ্রস্ত হয়েছেন, যিনি মাঠের মধ্যে এসে পড়েছিলেন। এর ফলস্বরুপ তার চোয়াল ভেঙ্গে যায় এবং তাকে হাসপাতালে ভর্তি করতে হয়েছিল।

২০১৫ সালে মার্চ মাসে, ডাইনামো মস্কো হতে প্রতিপক্ষ ক্লাব স্পার্তাক মস্কোতে স্থানান্তরিত হন।

২০১৭ সালের ১০ই জুন তারিখে, রস্তভে এক মৌসুম কাটানোর পর তিনি রুবিন কাজানের সাথে চুক্তিবদ্ধ হন।

### আন্তর্জাতিক
২০১২ সালের ১১ মে তারিখে, উয়েফা ইউরো ২০১২-এর জন্য ঘোষিত রাশিয়ার প্রাথমিক দলে স্থান পান। এটির মাধ্যমেই তিনি জাতীয় দলে প্রথমবারের মতো ডাক পান। ২০১২ সালের ২৫শে মে তারিখে, উয়েফা ইউরো ২০১২-এর চূড়ান্ত দলে স্থান পান।

২০১৩ সালের ৬ সেপ্টেম্বরে, গ্রানেত ২০১৪ সালের ফিফা বিশ্বকাপের বাছাইপর্বে লুক্সেমবুর্গ জাতীয় ফুটবল দলের বিরুদ্ধে অভিষেক করেন।

২০১৪ সালে ২রা জুন তারিখে, ২০১৪ ফিফা বিশ্বকাপের জন্য রাশিয়া দলে স্থান পান।

## সম্মাননা
* রাশিয়ান লিগের সেরা ৩৩ খেলোয়াড়: #৩ (২০১৩–১৪)

## তথ্যসূত্র

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:১৯৮৭-এ জন্ম
বিষয়শ্রেণী:উলান-উদের ব্যক্তি
বিষয়শ্রেণী:রুশ ফুটবলার
বিষয়শ্রেণী:রাশিয়া অনূর্ধ্ব ২১ আন্তর্জাতিক ফুটবলার
বিষয়শ্রেণী:রাশিয়া-২ আন্তর্জাতিক ফুটবলার
বিষয়শ্রেণী:রাশিয়া আন্তর্জাতিক ফুটবলার
বিষয়শ্রেণী:রুশ প্রিমিয়ার লিগের খেলোয়াড়
বিষয়শ্রেণী:ফুটবল ক্লাব দিনামো মস্কোর খেলোয়াড়
বিষয়শ্রেণী:ফুটবল ক্লাব সিবির নোভোসিবির্স্কের খেলোয়াড়
বিষয়শ্রেণী:উয়েফা ইউরো ২০১২-এর খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:ফুটবল ক্লাব জভিয়েজদা ইর্কুতস্কের খেলোয়াড়
বিষয়শ্রেণী:ফুটবল ক্লাব স্পার্তাক মস্কোর খেলোয়াড়
বিষয়শ্রেণী:ফুটবল ক্লাব রস্তভের খেলোয়াড়
বিষয়শ্রেণী:ফুটবল ক্লাব রুবিন কাজানের খেলোয়াড়
বিষয়শ্রেণী:২০১৮ ফিফা বিশ্বকাপের খেলোয়াড়
বিষয়শ্রেণী:ফুটবল ক্লাব স্পার্তাক-২ মস্কোর খেলোয়াড়
বিষয়শ্রেণী:রুশ ফুটবল জাতীয় লিগের খেলোয়াড়
বিষয়শ্রেণী:রুশ ইহুদি
বিষয়শ্রেণী:রাশিয়ার অনূর্ধ্ব-২১ আন্তর্জাতিক ফুটবলার
বিষয়শ্রেণী:রাশিয়ার আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর রুশ পুরুষ ক্রীড়াবিদ
টম ডিউডনি

**ডেভিড টমাস ডিউডনি** (; জন্ম: ২৩ অক্টোবর, ১৯৩৩) জ্যামাইকার কিংস্টনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন **টম ডিউডনি**।

## খেলোয়াড়ী জীবন
১৯৫৪-৫৫ মৌসুমে মাত্র দুইটি প্রথম-শ্রেণীর খেলায় অংশ নেন। এ সময়ে তিনটি উইকেট দখল করেন তিনি। এরপর ঐ মৌসুমের শেষদিকে অস্ট্রেলিয়ার বিপক্ষে খেলার জন্য মনোনীত হন। চতুর্থ ও পঞ্চম টেস্টে বোলিং উদ্বোধনে নামেন। তন্মধ্যে চতুর্থ টেস্টের প্রথম ইনিংসে ৪/১২৫ বোলিং পরিসংখ্যান দাঁড় করান। ফলশ্রুতিতে ১৯৫৫-৫৬ মৌসুমে নিউজিল্যান্ড সফরের জন্য মনোনীত হন টম ডিউডনি। ঐ সিরিজে তিন টেস্টে অংশ নিয়ে ৮ উইকেট দখল করেন তিনি। এরফলে নিজের নামের পার্শ্বে নতুন বলের অধিকারী উদীয়মান বোলারের তকমা লাগান। অকল্যান্ডের চতুর্থ টেস্টের প্রথম ইনিংসে ১৯.৫ ওভার বোলিং করে ৫/২১ লাভ করেন।

## ইংল্যান্ড গমন
প্রথম-শ্রেণীর ক্রিকেটে নিজস্ব সেরা বোলিং পরিসংখ্যান গড়েন ৭/৫৫। ১৯৫৬-৫৭ মৌসুমে নরফোকের ডিউক একাদশের বিপক্ষে এ কৃতিত্ব অর্জন করেন তিনি। দলটির অধিকাংশ সদস্যই তখন ইংল্যান্ডের টেস্ট দলে খেলতেন। এরফলে ১৯৫৭ সালে ইংল্যান্ড সফরের জন্য তাকে দলে অন্তর্ভুক্ত করা হয়েছিল। সফরের প্রথম-শ্রেণীর খেলাগুলোয় যথেষ্ট সফলতা পান তিনি। ২৭.০৫ গড়ে ৩৬ উইকেট পান। তন্মধ্যে গ্লুচেস্টারশায়ারের বিপক্ষে ৫/৬৯ লাভ করেছিলেন তিনি। হ্যাম্পশায়ারের বিপক্ষে করেন ৫/৩৮। এ বোলিং পরিসংখানের শেষদিকে হ্যাট্রিকও করেছিলেন তিনি। তাস্বত্ত্বেও, টেস্টগুলোয় রয় গিলক্রিস্ট ও ফ্রাঙ্ক ওরেলকে উদ্বোধনী বোলার হিসেবে অগ্রাধিকার দেয়া হয়েছিল। তন্মধ্যে, গুরুতর অসুস্থ ও এক উইকেট নেয়া গিলক্রিস্টের স্থলাভিষিক্ত হয়ে পঞ্চম টেস্টে খেলায় অংশগ্রহণের সুযোগ হয় তার।

## অবসর
১৯৫৭-৫৮ মৌসুমে সফরকারী পাকিস্তানের বিপক্ষে তিন টেস্ট খেলেন। ৪৬.৭১ গড়ে ৭ উইকেট পান টম ডিউডনি। ঐ টেস্টগুলো তার খেলোয়াড়ী জীবনের শেষ টেস্ট ও গত তিন বছরে প্রথম-শ্রেণীর ক্রিকেটে সর্বশেষ খেলায় অংশগ্রহণ।

১৯৬০-৬১ মৌসুমে অস্ট্রেলিয়া সফরে যান ও ছয়টি প্রথম-শ্রেণীর খেলায় অংশ নিয়ে ৫ উইকেট দখল করেন তিনি। ১৯৬১ সালে হ্যাস্টিংসে একটি উৎসবমূখর খেলায় অংশ নেয়ার পর প্রথম-শ্রেণীর ক্রিকেটকে চিরতরে বিদায় জানান টম ডিউডনি।

## বিতর্কিত ভূমিকা
সেপ্টেম্বর, ১৯৫৯ সালে ইংল্যান্ডে অবস্থানকালে গ্যারি সোবার্স চালকের অবস্থানে ছিলেন ও ঐ গাড়ীতে তিনিসহ নিহত দলীয় সঙ্গী কোলি স্মিথ ছিলেন। গাড়ীটি ট্রাকের সাথে ধাক্কা খায়। ঐ মৌসুমে তারা সকলেই ইংরেজ লীগ ক্রিকেটে অংশগ্রহণ করছিলেন। আঘাতের কারণে ডিউডনি ও সোবার্সকে আরোগ্যলাভের জন্য কিছুকাল হাসপাতালে অবস্থান করতে হয়েছিল।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৩৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:কিংস্টনের ক্রীড়াবিদ
বিষয়শ্রেণী:জ্যামাইকান ক্রিকেটার
বিষয়শ্রেণী:কমনওয়েলথ একাদশের ক্রিকেটার
বিষয়শ্রেণী:জামাইকার ক্রিকেটার
অপূর্বী চান্ডেলা

**অপূর্বী সিং চান্ডেলা&nbsp;** (জন্ম: ৪ জানুয়ারি, ১৯৯৩) একজন ভারতীয় শুটার, যিনি ১০ মিটার এয়ার রাইফেল ইভেন্টে&nbsp; প্রতিদ্বন্দ্বিতা করেন। তিনি গ্লাসগোতে ২০১৪ কমনওয়েলথ গেমসে স্বর্ণ পদক জিতেছেন ।

## প্রাথমিক জীবন
তিনি&nbsp;&nbsp; মেয়ো কলেজ, গার্লস স্কুল,  আজমের ও মহারানি গায়ত্রী দেবী গার্লস স্কুল, জয়পুর থেকে পড়াশোনা করেছেন। তিনি&nbsp; জিসাস এন্ড মেরি কলেজ, দিল্লি বিশ্ববিদ্যালয় থেকে  সমাজবিজ্ঞান অনার্স পড়েন।

## পরিবার
অপূর্বী জন্মগ্রহণ করেন, জয়পুরের একটি চান্ডেলা রাজপুত পরিবারে। তার পিতার নাম কুলদীপ সিং চান্ডেলা, একটি হোটেল ব্যবসায়ী এবং মা বিন্দু রাঠোর।

## কর্মজীবন
২০১২ সালে অপূর্বী  নতুন  দিল্লিতে জাতীয় শুটিং চ্যাম্পিয়নশিপে, ১০ মিটার এয়ার রাইফেল ইভেন্টে&nbsp; স্বর্ণ পদক জিতেছেন, যেটি তার সিনিয়র সার্কিটে প্রথম বছর ছিল। ২০১৪ সালে তিনি&nbsp;হেগ এ ইন্টারশ্যুট&nbsp; চ্যাম্পিয়নশিপে চারটি পদক জেতেন যাতে দুটি ব্যক্তিগত এবং দুটি দলগত পদক ছিল। সেই বছরে, তিনি গ্লাসগোতে স্বর্ণ পদক জিতেছেন&nbsp; কমনওয়েলথ গেমস এ, ফাইনাল স্কোর ২০৬.৭ পয়েন্ট যেটি একটি নতুন রেকর্ড।. ২০১৮ তে গোল্ড কোস্ট, অস্ট্রেলিয়া তে আয়োজিত ২০১৮ কমনওয়েলথ গেমস এ ১০ মিটার এয়ার রাইফেল বিভাগে ব্রোঞ্জ পদক লাভ করেন।.
চান্ডেলা ২০১৬ রিও অলিম্পিকে নারীদের ১০ মিটার এয়ার রাইফেল ইভেন্টে যোগ্যতা অর্জন করেন, যেখানে তিনি  যোগ্যতা নির্ধারনে ৫১ প্রতিযোগীর মধ্যে&nbsp; ৩৪তম অবস্থানে সমাপ্ত করেন।

## ২০১৮ এশিয়ান গেমস, জাকার্তা-পালেম্বঙ্গ, ইন্দোনেশিয়া
২০১৮ সালে, জাকার্তা পেলবঙ্গে, অনুষ্ঠিত এশিয়ান গেমসে, ১০ মিটার এয়ার রাইফেল মিশ্র দল ইভেন্টে, তার এবং রবি কুমার এর জুটি ব্রোঞ্জ পদক লাভ করে।

## আইএসএসএফ বিশ্ব পদক গণনা

## তথ্যসূত্র

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অলিম্পিক শুটার
বিষয়শ্রেণী:২০১৬ গ্রীষ্মকালীন অলিম্পিকের শুটার
বিষয়শ্রেণী:ভারতীয় নারী ক্রীড়া শুটার
বিষয়শ্রেণী:২০১৮ এশিয়ান গেমস
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয়
বিষয়শ্রেণী:২০২০ গ্রীষ্মকালীন অলিম্পিকের শুটার
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয়
বিষয়শ্রেণী:২০১৪ কমনওয়েলথ গেমসের শুটার
বিষয়শ্রেণী:অর্জুন পুরস্কার প্রাপক
বিষয়শ্রেণী:রাজস্থানের নারী ক্রীড়াবিদ
বিষয়শ্রেণী:২০১৪ কমনওয়েলথ গেমসে পদকপ্রাপ্ত
বিষয়শ্রেণী:২০১৮ কমনওয়েলথ গেমসে পদকপ্রাপ্ত
বিষয়শ্রেণী:২১শ শতাব্দীর ভারতীয় নারী ক্রীড়াবিদ
চালিভাঙ্গা ইউনিয়ন

**চালিভাঙ্গা** বাংলাদেশের কুমিল্লা জেলার অন্তর্গত মেঘনা উপজেলার একটি ইউনিয়ন।

## আয়তন

## জনসংখ্যা
চালিভাঙ্গা ইউনিয়নের জনসংখ্যা ১১,০৫৮ জন।

## ইতিহাস
চন্দনপুর ইউনিয়ন থেকে আলাদা করে ৭টি গ্রাম নিয়ে চালিভাঙ্গা ইউনিয়ন প্রতিষ্ঠিত হয়।

## অবস্থান ও সীমানা
মেঘনা উপজেলার সর্ব-পশ্চিমে চালিভাঙ্গা ইউনিয়নের অবস্থান। এ ইউনিয়নের পূর্বে মেঘনা নদী, বড়কান্দা ইউনিয়ন ও চন্দনপুর ইউনিয়ন; উত্তর-পূর্বে মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন; উত্তরে মেঘনা নদী ও নারায়ণগঞ্জ জেলার আড়াইহাজার উপজেলার খাগকান্দা ইউনিয়ন ও সোনারগাঁও উপজেলার বারদী ইউনিয়ন; পশ্চিমে মেঘনা নদী ও নারায়ণগঞ্জ জেলার সোনারগাঁও উপজেলার বৈদ্যেরবাজার ইউনিয়ন ও পিরোজপুর ইউনিয়ন এবং দক্ষিণে মেঘনা নদী ও মুন্সীগঞ্জ জেলার গজারিয়া উপজেলার বালুয়াকান্দি ইউনিয়ন অবস্থিত।

## প্রশাসনিক কাঠামো
চালিভাঙ্গা ইউনিয়ন মেঘনা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মেঘনা থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ। এ ইউনিয়নের গ্রামগুলো হল:
* বড়ইয়াকান্দি
* মৈশারচর
* রামপ্রসাদেরচর
* ফরাজিকান্দি
* নলচর
* চালিভাঙ্গা
* টিটিরচর

## শিক্ষা ব্যবস্থা

## শিক্ষা প্রতিষ্ঠান

## যোগাযোগ ব্যবস্থা

## খাল ও নদী

## হাট-বাজার

## দর্শনীয় স্থান

## জনপ্রতিনিধি
* বর্তমান চেয়ারম্যান: মোহাম্মদ লতিফ সরকার

## আরও দেখুন
* মেঘনা উপজেলা
* মেঘনা থানা
* কুমিল্লা জেলা

## তথ্যসূত্র

## বহিঃসংযোগ

বিষয়শ্রেণী:মেঘনা উপজেলার ইউনিয়ন
দেবী (দ্ব্যর্থতা নিরসন)

**দেবী** ঈশ্বরীর সংস্কৃত প্রতিশব্দ।

দেবী দিয়ে আরও বুঝানো হয়:

## ব্যক্তি
* দেবী রায় - হাংরি আন্দোলন -এর জনকদের অন্যতম।
* দেবীপ্রসাদ চট্টোপাধ্যায় - ভারতীয় মার্ক্সবাদী দার্শনিক।

## চলচ্চিত্র

## উপন্যাস

* ''দেবী'' (উপন্যাস) - ১৯৮৫ সালে প্রকাশিত হুমায়ূন আহমেদের উপন্যাস। 

## আরও দেখুন
* দেব (দ্ব্যর্থতা নিরসন)
ফাব্রিসিও বুস্তোস

**ফাব্রিসিও বুস্তোস** () (জন্ম: ২৮ এপ্রিল ১৯৯৬) হলেন আর্জেন্টিনার একজন পেশাদার ফুটবলার, যিনি আর্জেন্টিনীয় ক্লাব ইন্ডিপেন্দিয়েন্তে এবং আর্জেন্টিনা জাতীয় দলে একজন রাইট ব্যাক হিসেবে খেলেন। এছাড়াও তিনি একজন মধ্যমাঠের খেলোয়াড হিসেবেও খেলে থাকেন।

## আন্তর্জাতিক ক্যারিয়ার
২০১৩ সালে অনুষ্ঠিত দক্ষিণ আমেরিকান অনূর্ধ্ব-১৭ ফুটবল চ্যাম্পিয়নশিপ জয়লাভকারী আর্জেন্টিনা অনূর্ধ্ব ১৭ দলের সদস্য ছিলেন, উক্ত প্রতিযোগিতায় তিনি ৭ ম্যাচ খেলেছিলেন। ২০১৪ সালে, ইকুয়েডর অনূর্ধ্ব ২০ দলের বিরুদ্ধে এক প্রীতি ম্যাচে আর্জেন্টিনা অনূর্ধ্ব ২০ দলের হয়ে খেলেছেন।

২০১৭ সালের ২৭শে আগস্ট তারিখে, উরুগুয়ে এবং ভেনেজুয়েলার বিরুদ্ধে ২০১৮ ফিফা বিশ্বকাপ বাছাইপর্বের দুই ম্যাচের জন্য কোচ হোর্হে সাম্পাওলি তাকে দলে অন্তর্ভুক্ত করেন। ২০১৮ সালের ২৩শে মার্চে, তিনি আর্জেন্টিনার হয়ে অভিষেক করেন। ম্যানচেস্টারে অনুষ্ঠিত সে ম্যাচে তার দল ইতালি ২–০ গোলে হারিয়েছিল।

## সম্মাননা
;ইন্ডিপেন্দিয়েন্তে
*কোপা সুদামেরিকানা: ২০১৭

### আন্তর্জাতিক
;আর্জেন্টিনা
*দক্ষিণ আমেরিকান অনূর্ধ্ব-১৭ চ্যাম্পিয়নশিপ: ২০১৩

## তথ্যসূত্র

## বহিঃসংযোগ
* ইন্ডিপেন্দিয়েন্তের অফিসিয়াল ওয়েবসাইটে ফাব্রিসিও বুস্তোস
* ফুটবল-লাইনআপ.কমে পরিসংখ্যান

বিষয়শ্রেণী:জীবিত ব্যক্তি
বিষয়শ্রেণী:১৯৯৬-এ জন্ম
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:আর্জেন্টিনার আন্তর্জাতিক যুব ফুটবলার
বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:কোর্দোবা প্রদেশের (আর্জেন্টিনা) ক্রীড়াবিদ
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:স্পোর্ট ক্লাব ইন্তেরনাসিওনালের খেলোয়াড়
বিষয়শ্রেণী:ক্লাব আতলেতিকো রিভার প্লেতের ফুটবলার
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:কর্দোবা প্রদেশের (আর্জেন্টিনা) ফুটবলার
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:২১শ শতাব্দীর আর্জেন্টিনীয় পুরুষ ক্রীড়াবিদ
পলাশ ইসলামিয়া আলিম মাদ্রাসা

**পলাশ ইসলামিয়া আলিম মাদ্রাসা** নরসিংদী জেলার পলাশ উপজেলায় অবস্থিত দ্বীনি শিক্ষাপ্রতিষ্ঠান ও আলিয়া মাদ্রাসা। মাদ্রাসাটি ১৯৬৯ সালে শীতলক্ষা নদীর পূর্বকূল সংলগ্ন ঘোড়াশাল-পলাশগামী মেইন রোড এর পূর্বপাড়ে প্রতিষ্ঠা করা হয়। মাদ্রাসাটি বর্তমানে সরকারি বাংলাদেশ মাদ্রাসা শিক্ষা বোর্ড কর্তৃক পরিচালিত হয়ে থাকে। মাদ্রাসাটির বর্তমান অধ্যক্ষের নাম অধ্যক্ষ আলহাজ্ব মোঃ মোজাম্মেল হক।

## ইতিহাস
১৯৬৯ সালে প্রতিষ্ঠা কাল হবার পর থেকে এই প্রতিষ্ঠান পলাশ উপজেলায় শিক্ষায় অবদান রেখে চলছে। মাদ্রাসাট প্রতিষ্ঠার ৯ বছর পরে ১৯৭৮ সালে সরকারি স্বীকৃতি পায়। ফলাফলের দিক থেকে মাদ্রাসাটির সুনাম রয়েছে। শিক্ষার্থীদের অবস্থানের জন্য আবাসিক ছাত্রাবাস রয়েছে মাদ্রাসাটিতে, যাকে **লিল্লাহ বোর্ডিং** বলা হয়। ২০১৯ সালে ৫০ বছর পূর্তি উপলক্ষ্যে বিশাল আয়োজন করে পূনর্মিলনী অনুষ্ঠান আয়োজন করা হয়।

## আরো দেখুন

* ঢাকা আলিয়া মাদ্রাসা
* বাংলাদেশ মাদ্রাসা শিক্ষাবোর্ড
* বাংলাদেশের আলিয়া মাদ্রাসার তালিকা

## তথ্যসূত্র

বিষয়শ্রেণী:নরসিংদী জেলার আলিয়া মাদ্রাসা
বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান
স্মুথি

থাম্ব|ডান
একটি **স্মুথি** (মাঝে মাঝে বানানো স্মুতি বা মসৃণ) একটি মিশ্র পানীয় যা মিশ্র কাঁচা ফল, সবজি বা আইসক্রিম এবং অন্যান্য উপাদান যেমন জল, বরফ, বা sweeteners হিসাবে কুকি থেকে তৈরি হয়|

## উপাদানগুলো
মিশ্র ফল/সবজি ছাড়াও, মসলাগুলি যেমন জল, চূর্ণ বরফ, ফলের রস, মিষ্টি (যেমন মধু, চিনি, সিরাপ), দুগ্ধজাত দ্রব্য (যেমন দুধ, দই, বা কুটির পনির, ভেতর গুঁড়ো) হিসাবে অন্যান্য উপাদানের অন্তর্ভুক্ত হতে পারে। , উদ্ভিদ দুধ, বাদাম, বাদাম মাখন, বীজ, চা, চকলেট, ভেষজ সম্পূরক, বা পুষ্টির পুষ্টি।

দুগ্ধজাত দ্রব্যসহ একটি মসৃণতা একটি উদ্ভিজ্জ দুধের শেক্সের অনুরূপ, পরবর্তীতে সাধারণত কম ফল থাকে এবং প্রায়ই আইসক্রিম থ

## পৃথিবী জুড়ে
বাংলাদেশে

বোরহানি  একটি তৈলাক্ত সুগন্ধি যা বাংলাদেশে তৈরি হয়। বোরহানি মশলা দিয়ে আদা গুঁড়া, কালো লবণ, সবুজ মিঠা, এবং মরিচ কালো মরিচের মতো তৈরি হয়, যেমনটি পুদিনা বা ধনিয়া হিসাবে তৃপ্তির পাতা। সাধারণত লাঞ্চ এবং ডিনার খাওয়ার পরে বাংলাদেশী বোহারানি পান, এবং এটি মাঝে মাঝে বিয়ের বা গুরুত্বপূর্ণ অনুষ্ঠানগুলিতে পরিবেশন করা হয়।

## তথ্যসূত্র

বিষয়শ্রেণী:পানীয়
বিষয়শ্রেণী:অ্যালকোহলমুক্ত পানীয়
বিষয়শ্রেণী:মিশ্র পানীয়
বিষয়শ্রেণী:রস
বিষয়শ্রেণী:ভূমধ্যসাগরীয় রন্ধনশৈলী
বিষয়শ্রেণী:মধ্যপ্রাচ্যীয় রন্ধনশৈলী
বিষয়শ্রেণী:ভারতীয় পানীয়